A NETFLIX BEMUTATJA
Mikor az éjszakák megnyúlnak
És a levegő is egyre vacogósabb
Mindent átjár
A mágia
Ez egy különleges évszak, mindenki imádja
Terjesszük a vidámságot, pónitársak!
A kívánságfa körül Táncolunk és viháncolunk
A ragyogásból neked is és nekem is jut
Bizony, alig várom már
A kívánságnapot
Csillog minden pegazus szeme
A csengőszótól átjár a jókedv
Tündökölnek a hópihék a sörényeden
Mindenpóni, ti is érzitek, ugye?
Minden pillanatot, minden hangot
Minden érzést hangosan daloljatok!
Tudom, tudom, tudom
Alig várom már
Alig várom
Alig várom már A kívánságnapot
Készül a finom süti
És a sok téli nasi
Hát fincsi kívánságnapot! És boldog újholdat!
Ne legyél ilyen búskomor, Zipp!
Hiszen közeleg a Zafír-foki Kívánságünnepi Királyi Körhintakoncert!
Ha a nevét egy órába telik kimondani, a koncert biztos meglesz vagy egy hét!
Épp ezért próbáljunk! Elölről!
Csak egy picit közelebb,
és meg is vannak a…
díszek!
Füge nagyitól jött!
Nem „Lüke”, ollós barátom! Füge!
Nagyon vicces. Mindegy. Szóval, azt írja:
„Drága csikóunokám!” Az én vagyok!
„Alig várom, hogy lássalak!
Megépítjük a legszebb sütiházikót!
Szeretettel, a nagyid.”
Hát nem ő a világ legjobb nagyija?
Szerinted a tiéd jobb?
Mindjárt gondoltam.
Készül a finom süti
És a sok téli nasi
Hát fincsi kívánságnapot! És boldog újholdat!
Valamit el kell mondanom, különben szétrobbanok!
Fedezékbe, mindenpóni!
Mitől zsezsegsz, Sunny?
Nyakunkon a téli kívánságnap, és alig várom, hogy veletek tölthessem!
Kifundáltam a tökéletes ünnepet, és a kedvencemmel fogjuk zárni.
Ajándékozás a Kívánságcsillag alatt!
Tessék, kimondtam!
Mi az?
Hát, én megígértem Füge nagyinak,
hogy vele töltöm a kívánságnapot, mint mindig.
Nekem Zablaerdőbe kell mennem
a saját készítésű díszemmel!
Különben utolér a balszerencse.
Minket pedig vár otthon a…
Kívánságünnepi Királyi Körhintakoncert.
Ezt kimondani is egy óra!
- Ugye? - Ugye?
Úgy tűnik, mindenkinek más terve van.
Nem! Vagyis, igaz, mindenkinek van valami terve,
de szerintem akkor is összehozhatjuk.
De hogyan?
Úgy, hogy együtt maradunk!
Ha végeztünk az ünnepi hagyományainkkal,
visszaérhetünk, hogy megajándékozzuk egymást a Kívánságcsillag alatt.
Frankó! De Zafír-fok és Zablaerdő jó messze van.
És nézzétek, hogy havazik!
Ez különös.
Kanca-öbölben sose havazik. Soha! Jól mondom, Hitch?
Aha. De csikó korom óta erre vágytam!
Én is! De így hogyan jutunk el Zablaerdőbe és Zafír-fokra?
Van egy kis meglepetésünk!
Meglepetés?
A tökéletes megoldás erre a kis havas bökkenőre.
Várni akartunk vele a kívánságnapig, de mindegy, üsse pata!
Szóval? Mi az?
Bocsi, elméláztam. Kövessetek!
Ta-dam!
Még nem tökéletes.
De klassz, nem? Hetek óta dolgozunk rajta!
Egyszerűen imádom! Csak egy kérdésem van. Mi ez?
Eredetileg egy régi villamoskocsi volt,
amiből óriási műalkotást csináltam.
Aztán Zipp azt mondta, hogy csináljunk belőle mozgó műalkotást!
- Repülő műalkotást! - Igen! És úgy is lett.
Meg akartam mutatni nektek, hogy milyen király a repülés.
- Komoly? - Ilyen nincs!
Ezzel haza tudunk ugrani az ünnepekre,
és vissza is érhetünk megnézni a Kívánságcsillagot!
Menő masina, de biztos, hogy képes repülni?
Szerintünk igen. Próba szerencse!
És mi a neve?
Neve még nincs, de van pár ötletem.
A Varázsbusz!
Ez csak egy ötlet. Választhattok másikat.
Dehogy, ez tökéletes!
- Szerintem is. Na, kipróbáljuk? - Várj!
Biztonsági ellenőrzés! Tud valaki világítani?
Viszem a lámpást!
Kösz, hogy megvizsgálhattam.
Tudom, hogy nálad jó helyen van.
Kiderítettél valami újat a varázserejéről?
Csak annyit, hogy a Prizmasugár energiája nagyon erős.
Mint a barátságunk!
Pontosan.
Alig várom, hogy lássam a Kívánságcsillagot a barátaimmal!
Oda süssetek!
- Patasztikus! - Ász!
Aha. Azt hiszem, működik.
Na ne!
A lámpás a gép mágikus slusszkulcsa?
Van erre jogosítványod?
Oké. Minden rendben.
Egy, két, há', négy, öt, hat hely? De csak öten vagyunk!
Dehogy! Itt van még Señor Vajkaramella is!
Részemről csak annyi, hogy én vagyok a pilóta!
Új elmélet. Az ünnepi mágia erősebb a sima mágiánál?
Akkor ez eldőlt! Reggel indulunk Equestriába,
aztán visszajövünk megnézni a csillagot!
Nyomás! Sok még a tennivaló!
- Alig várom! - Remek terv!
- Mit hozzak magammal? - Sütit.
Köszi, másodpilótám.
Ahogy sejtettem.
- Mi az? - Még mindig überkirály!
Öveket becsatolni! Felszállunk!
- Mágia? - Megvan.
- Ajtó? - Zárva!
- Nasikészlet? - Megvan!
Felszállás!
Itt a kapitány beszél.
A jelenlegi magasság…
Gőzöm sincs, de mágikus sebességgel hasítunk!
Az idő…
Nincs óra a fedélzeten, de reggel van!
Az érkezési idő Füge nagyi kunyhójához
megközelítőleg hamarosan.
A biztonsági öv lámpája… Az sincs, de ha lenne,
akkor nem világítana, és kószálhatnátok a gépen.
Bejelentés következik személyzetünk egyik tagjától.
Itt a gép szórakoztatásért felelős koordinátora.
Csak annyit mondok, hogy jöjjön egy kis közös éneklés! Oké?
Ez az!
És egy, és két, és egy, két, há'!
A kristályok fölött, az erdőn át
A nagykanca fájához tartunk
- Visznek a szárnyaink - A mai a legjobb nap
Ez meg mi volt?
Nem tudom. De mind ismerjük ugyanazt a dallamot.
Biztos minden póniféle más-más szöveget írt a dallamra!
Klassz! Kezdjük újra, de variáljuk meg a szöveget! Szikra!
A hegyek fölött, a felhőkön át
A nagykanca házához tartunk
Földpónik játszanak Nyerítenek és kacagnak
A mentolos cukorkahóban
Közeledik már a nagykanca háza
A ragyogó fények erről árulkodnak
Hamarosan meglátjuk a különleges pónit
A háza jégvirágos ablakában
Mentolos cukorkahó?
Az eget nézzétek, ne a telefont!
- Zipp! - Ez volt az első landolásom!
Fák? Itt régen nem voltak fák.
Pedig gyönyörűek!
De így teljesen más a nagyi háza!
Várjatok!
Mi az? Nincs vesztegetni való időnk!
Sűrű a mai programunk.
Tudom, csak szeretnélek figyelmeztetni titeket.
Füge nagyi nagyon jó fej.
Ő minden idők legjobb nagyija!
Tényleg?
Igen. Ő a legjobb, de a kívánságnapon kicsit furcsán viselkedik.
Ezt hogy érted?
Ragaszkodik a hagyományaihoz.
- „A hagyományaihoz”? - Elég ködösen fogalmazol.
Minden téli kívánságnapot ugyanúgy ünneplünk!
Mindig sütiházikót építünk,
már egészen csikó korom óta.
Fontos neki, hogy minden tökéletes legyen!
Csak tartsátok ezt észben! Ennyi!
Ennyi? Még szép, hogy tiszteletben tartjuk a hagyományait.
Amit csak akar.
- Naná! Mesés vendégek leszünk! - Sodródunk az árral. A hóárral!
Kösz, mindenpóni. Ez nagyon sokat jelent neki.
- Hitchie! - Nagyi!
Boldog kívánságnapot!
Neked is, drágám!
Úgy örülök, hogy Hitchie kis barátai is eljöttek!
És persze ez a kis cukipofa!
Gyere a nagyihoz!
Köszönjük, hogy itt lehetünk.
Egek! Biztosan nagyon fáztok!
Nem láttam ennyi havat, mióta… Igazából még soha!
Gyertek csak be!
Melegítsétek fel a patáitokat!
Ki kér meleg kakaót?
Bögrénként három mályvacukor.
Se több, se kevesebb. Ugye, nagyi?
Úgy van, Hitchie.
Épp csak kilóg a bögréből…
De nem folyik ki tőle a kakaó!
Ez egyszerűen eszméletlen!
Annyira fincsi!
És imádom a díszeket! Annyira hangulatos!
Köszönöm, drága.
Minden ünnepre kidíszíti.
Épp olyan, mint csikó koromban.
Kivéve a fák odakint. Azok újak.
A fákat a saját ragyogó patáimmal ültettem,
és persze a vadiúj földpóni mágiámmal.
Nem semmi, ugye?
Szeretem az új dolgokat. Gondolom, ti is, ugye?
Ha soha semmi nem változik, az olyan unalmas!
Szavad ne feledd! Hozok pár szalvétát.
Egyetértek, Füge nagyi! Ennek tükrében
iszom még egyet, de ezúttal négy mályvacukorral.
Nézzétek ezt a seriffjelmezt!
Azon a kívánságnapon ez volt minden vágya.
A saját patámmal készítettem. A jelvényt is!
Máskor ez ciki lenne, de ez a kívánságnapi hagyomány.
- Ha kihagynánk, a nagyi pipa lenne. - Na persze.
Erre emlékszem!
Átjöttetek megnézni a csillagot.
Havat kívántunk, és azt hittük, valóra vált,
de csak apa fújt buborékokat a világítótorony tetejéről.
Hóra vágytatok, és Argyle valóra váltotta az álmotokat.
Örülök, hogy tovább viszed apád hagyományát
a barátaiddal! Apád nagyon örülne, ha ezt látná.
De nézd!
Végre valóra vált az álmod!
Tehát korábban soha nem esett hó a Kanca-öbölben?
Az én póniéletemben nem.
Hiszen ez egy tengerparti városka.
De a legjobb ünnepi történetekben mindig van hó!
Kancacsikó korom kedvenc története
a Kívánságpata fantasztikus havas meséi.
Kívánságpata? Az a mi unikornisünnepünk!
- Ez olyan, mint a kívánságfa! - Megnézhetem közelebbről?
Elég a mesékből!
Irány a sütiházikókészítő sarok!
A micsoda?
A konyha.
Milyen ügyes vagy! Ez az én Hitchie-m!
- Kezdhetjük? - Várj! Majdnem elfelejtettem!
Izzók is kellenek a házakra.
Izzók nélkül nem kezdhetjük el.
Nagyi! Hol vannak a cuki kis izzók?
És ha ezúttal izzók nélkül csinálnánk?
Nem találom a „kívánságnapi izzók” dobozt…
- Próbáljunk ki valami újat, kedveském! - Megvan!
Megmentettem a napot!
Hála az égnek! Ugye, nagyi?
Hála az égnek!
Kívánságnapon Hitchie makacsul ragaszkodik a hagyományaihoz.
- Feltűnt. - Jöhet a kunyhóépítés!
Csodásan festenek!
- Egész jó lett! - Patasztikus!
Ezek a legszebb kunyhók, amiket valaha láttam!
Amilyen szép, olyan finom, ugye?
Tényleg? Én nem tudhatom.
- A kívánságnapi teáskannád! - Az az ócskaság?
- Semmi baj. - De hát különleges volt!
Hamarabb teáztam abból, mint vágtáztam a réten!
Akkor épp itt az idő, hogy vegyek egy újat.
De édes!
Idő? Persze, az idő!
Csodásan indult az ünnepi utunk, Füge nagyi,
de sok a dolgunk, muszáj indulnunk.
Várjatok! Vigyetek útravaló nasit!
Nagyi!
Jó ég! Nézzétek!
Izzó nélkül nem lenne az igazi.
Ilyen a mi tökéletes, téli kívánságnapunk!
Tudom, mennyire ragaszkodsz a hagyományaidhoz, nagyi.
Persze, Hitchie.
- Köszönjük a fügepudingot! - És a könyvet!
Meg minden mást!
Nagyon szívesen, mindenpóni!
Szavamra! Nagyon rákezdett ez a hó.
Az biztos.
Repüljetek óvatosan!
Úgy lesz!
- Szia! - Szia!
Béke veled!
- Imádom az ünnepeket! - Én is!
- A nagyi annyira imádni való! - Tutira!
Még ha ennyire ragaszkodik is a hagyományaihoz.
Igen. Totál menthetetlen.
A tervezettnél kicsit tovább időztünk itt,
de még így is visszaérhetünk a Kívánságcsillagra.
Ha rajtam áll, visszaérünk! Teljes sebességgel előre!
Vagyis ugyanolyan sebességgel előre!
Baró!
Nektek milyen hagyományaitok vannak?
Először is, felteszek egy díszt a kívánságfára.
Aztán jön a Kívánságpatai Kristályfényes Ceremónia!
Imádom a díszeket!
Én meg a ceremóniákat!
De tényleg.
Én is!
Előtte beugrunk hozzám?
El kéne hoznom… valamit.
Milyen rejtélyes!
Csak két pónifarokcsapás!
Szedem a patáimat.
Hát persze, Izzy.
Ez az!
A repülés az életem! Irány Zablaerdő!
Ez aztán a hópihedömping!
Itt is szokatlanul sok a hó, nem?
Gőzöm sincs. De annyira szép!
Meglepetés! Saját patával kötött sálak mindenkinek! Neked is hoztam, Szikra.
- Köszi, Izzy! - Elbűvölő!
Köszönjük!
Ez a hagyományos kívánságpatai viselet?
Bizony! Na, szedjük a patáinkat, mindenpóni!
Nehogy póniszoborrá fagyjunk!
Mindig ilyen hideg van?
Ami azt illeti… nem!
Induljunk! Vár a kívánságpata!
Ez csodaszép!
Ez varázslatos, Izzy! Igazán kitettek magukért!
Hozzuk a formánkat.
Ez a szórakozás, a barátság és a játék ünnepe.
Nagyon komolyan vesszük a játékot.
Azta! Ez annyira izgalmas, Izzy!
Várd ki a végét! Most jön a legjobb része.
Felteszem a díszemet!
- Ez az, amire gondolok? - Én is épp kérdezni akartam.
Hogy a fára való díszem maga a fa? Bizony ám!
Felteszem a fát a fára. Ugye, mekkora poén?
Szóval… Várjunk, az ott Alphabittle?
Alphabittle Blossomforth!
Izzy Moonbow!
Hát visszatértél?
Ki nem hagynám az ünnepet! Játszol még?
Mi jár a fejedben?
Kitalálósdi! Felteszem a díszemet!
A helyedben nem tenném, Izzy.
Szóval benne vagy. Te kezded!
Egy szó.
Első és egyetlen szó.
Gumicukor.
Szivárvány.
Egysejtű organizmus?
Nem. Az két szó. Hernyó! Szkrámba!
Nincs is ilyen szó.
Feladom! Mi az?
Hát a nevem. Alphabittle.
Ide a szajrét! Légy szíves!
Remélem, örülsz!
Jaj, Izzy! A gyönyörű díszed!
Semmi baj! Ismered a mondást. A legszebb dolgokból csinálj kettőt!
Kettőt? De miért?
Te sose készülsz fel rá, hogy elveszítesz egy spontán kitalálósdit?
Nincs rá szükségem. Én vagyok a legjobb!
Jégvacogást neked, Izzy!
Jégvacogást neked is, Alphabittle!
Izzy! Nem megyünk oda a fához? Lőnék pár képet portré módban.
Te jóságos cukorfalat!
Hát hogy vagytok?
Hiszen ti fáztok!
Tudom, mi kell nektek. Egy kívánságpatai sál!
- Mit mondtak? - „Köszi” és „Jégvacogást!”
Mi ez a jégvacogásos dolog?
Nálunk ez az ünnepi üdvözlés. Próbáld ki!
Jégvacogást! Szia! Jégvacogást!
Sziasztok! Halihó! Jégvacogást!
Jó melegedést a sálakkal, és kellemes kívánságpatát!
Jégvacogást!
Izzy! Mi a nagy helyzi?
Jaj, ne! Ez hosszú lesz.
Szia, Onyx! Szépen havazik, ugye?
Nagyon! Ilyesmit nem láttam még…
soha, soha, soha.
Képzeld, én se!
Meghallgatod az új kívánságpatai versemet?
A mai napra írtam.
Nem. Kizárt. Túl hosszú.
Hogyan? Téged is érdekel? Oké.
A címe: „Rekviem az aláhullott hóért.”
Mi ez a sok pihe, mit szemem lát?
Mi ez a fagy, ami átjár?
Csak nem egy elvarázsolt téli fantázia?
Jöjj, hópóni, és szabadíts fel, fel, fel!
Hullanak a pelyhek De a fák nem halnak el
Csikók és kancák Jégvacogást nektek!
Nem is tudom, mit mondjak.
Az életem új értelmet nyert.
Imádom! De egy picit talán túl rövid.
A színpadon hozzáírok még pár sort.
- Gyertek… - Örömmel!
De sajnos más dolgunk van. Szia, Onyx!
- Neked pedig randid van a fával! - Jól van! Megyek már, megyek!
Mitől olyan különleges ez a fa?
Mindig is az volt.
Az unikornisok szerint misztikus képességei vannak.
Például?
Állítólag képes megszüntetni a balszerencsét.
Nem tudom, igaz-e, de az tuti, hogy különleges!
Mehet a dísz!
Mi volt ez a gong?
Kezdődik a Kristályfényes Ceremónia!
Boldog kívánságpatát, mindenpóni!
Jégvacogást mindenkinek!
Jégvacogást! Jégvacogást neked!
Jégvacogást neked! Jégvacogást mindenpóninak!
Nem akarok menni, de idő van. Irány a Varázsbusz!
Ott a polgármester titkárnője, aki mindig…
- Hozd! - Csak gyorsan köszönni akartam.
Kapaszkodjatok a sapkátokba! Megnézzük, milyen gyors ez a gép.
Minden oké, Zipper?
Mi ez a nagy fehérség?
Túl sűrű a hó!
Semmi pánik! Mindenki őrizze meg a hidegvérét!
Hogyan? Nézd már azt a jeget!
Én tudom, hogyan!
Gondoljunk szép dolgokra,
és arra, amit szeretnénk, hogy történjen!
Arra, hogy biztonságosan leszállunk Zafír-fokon!
- És ez beválik? - Régi unikornistrükk!
Egy próbát megér, nem? Vagy nem? Igazából csak most találtam ki.
Nincs más lehetőségünk, szóval hajrá!
Mindenki képzelje el Zafír-fok übermenő palotáját!
Palota, édes palota!
- Vajon csillognak a díszek? - Koncentrálj!
Kapaszkodjatok!
Gyerünk!
Zafír-fok!
Sikerülni fog!
- Jól áll a hajam? - Sikerült!
El sem hiszem, hogy bevált!
Én se, de most nincs idő ünnepelni.
Anyuval elmegyünk bámészkodni.
Gyorsan letudjuk.
Aztán készülünk a…
Zafír-foki Kívánságünnepi Királyi Körhintakoncertre!
Ezt még mindig egy óra kimondani.
- Addig mi mit csinálunk? - Szórakoztok!
Jegyek a királyi VIP luxuspáholyba!
Mi készülődünk, ti lazultok.
Én nem akarok ücsörögni és…
Falni az ingyen finomságot?
Meggyőztél.
Akkor uzsgyi! Még vár ránk a csillag!
Egy, két, há'… Kívánságünnep!
Gyere, Felhőcske! Szedd az édi kis mancsaidat!
Ne maradj le!
Nézzétek, drágáim! A Crandall's igazán kitett magáért!
Káprázatos! Ünnepi! Varázslatos!
A többit fölösleges is megnézni.
Mi a következő? Juharszirup-kóstoló!
Versenyezzünk!
- Vár a szirup, anyu! - Siess!
Lassítsatok, lányok! A vásárlás nem verseny, hanem maraton!
Persze, csak, tudod…
Ki akarjuk hozni belőle a legtöbbet.
Inkább kevesebbet több helyen, mint többet kevés helyen!
Van benne valami.
Te jóságos pataég! Nézzétek!
Ezek mi vagyunk!
Anyu! Te ismersz kívánságünnepi mesét a hóról?
Gyertek, lányok! Szelfizzünk egyet a szelfinkkel!
Fizziewick szendvicset?
Az meg mi?
Thunder így hívja az uborkás szendvicset.
Milyen kreatív!
Izzy, nézd! Még ajándékot is kapunk!
Micsoda meglepetés!
Hitch! Gyere csak!
Ezek üresek.
Azok csak…
Hát…
Tele vannak levegővel.
Felhőlevegővel!
- Különleges felhőkével. - Bizony!
Felhők! Hagyományos pegazusajándék.
Ez lenyűgöző! És milyen elmés!
Milyen felhő? Gomoly? Zivatar? Cirrus? Esőfelhő?
Badarság. Az esőfelhő átáztatná a dobozt.
- Melyik a kedvenced? - Jó kérdés.
A bolyhos, mert szeretem…
Ügyesen kamuztál.
Te is. Én csak sodródtam az árral.
Miért nem mondjuk el, hogy díszdobozok?
- Mert most annyira boldogok. - Igaz.
- Mi van benne? - Még több felhő!
Azt nézd, anya! Meg azt! A mindenit!
Klasszabb, ha közben übergyorsan repülsz!
Elég már, lányok! Nem bírom az iramot.
Este a ZBS-en láthatják
a Kívánságünnepi Királyi Körhintakoncertet,
főszerepben Pipp és Zipp hercegnőkkel, és a királyi kamarakórussal!
Gyertek, drágáim!
Irány a hangversenyterem! Még gyakorolnunk kell.
De miért?
Elintéztem, hogy legyen pár plusz számotok.
Így a műsor a szokásosnál kétszer hosszabb lesz!
Szavamra, ez ám az élet!
Köszönöm!
Köszönöm, hogy a hó dacára
eljöttek a csodás és mesés, mesebeli és csodálatos
Zafír-foki Kívánságünnepi Királyi Körhintakoncertre!
Varázslatos lesz!
A mai műsorban előadjuk önöknek
a múltholdi kívánságünnep teljes történetét.
Kezdődjék az első felvonás a hatból!
Hat?
Igen, hat!
Örömmel mutatom be
a saját királyi kamarakórusunkat, és két tehetséges lányomat,
Pipp Petals és Zephyrina Storm hercegnőket!
Lobog a láng
Árad a barátság
Érezzük, hogy közeleg
Közeleg a kívánságünnep
Paták a tetőn
Szólnak a csengettyűk
Tündöklő fények ragyognak a körhintán
Örömteli, vidám kívánságünnep
Ragyog a fényes Kívánságcsillag
Örömteli, vidám kívánságünnep
Száncsengettyű szava
Ifjú pónik dala
Az évszak elhozza
A kívánságünnep örömét
Az ajándékozás szépségét
Ahogy szívünk dobog És körbe-körbe járunk
A körhintán
Az örömteli, vidám kívánságünnepen
- Nem aludtam! - Jó reggelt!
Szeretünk, anyu! Fantasztikus volt. Zseniális!
Örülünk, hogy veled tölthettük az ünnepet! Puszi!
Mégis hová készültök ekkora hóviharban?
- Megnézzük a Kívánságcsillagot! - Megígértük Sunnynak!
Örömteli kívánságünnepet nektek!
Köszönjük, felség!
Itt vagyunk! Bocs, hogy eddig tartott!
Nem tudtuk, hogy hat felvonásos lesz.
Semmi baj! Gyönyörűen énekeltetek.
Az fix! Zafír-fokon nagyon értenek a klassz előadásokhoz!
Főleg, amikor forogtatok, mint egy igazi körhintán!
Még most is szédülök.
Köszönjük, de sietnünk kell!
A hó pedig… Ez meg micsoda?
Egy hóvihar.
Azta! Nem semmi!
Rendesen el vagyunk havazva!
Jaj, ne! Lekéssük a csillagot!
- Nem, ha sietünk! - Irány a Varázsbusz!
Egy kérdés.
Hol van?
Úgy szerettem volna megnézni veletek a Kívánságcsillagot!
De Zafír-fokon ragadtunk kívánságnapon, kívánságpatán, kívánságünnepen…
Akárhogy is hívjákon!
- Valahogy visszajutunk. - Tuti! Én nem adom fel!
Hahó! Varázsbusz!
Bújj elő, bárhol is vagy!
Marad a jégvacogás.
Bárcsak megtalálnánk a Varázsbuszt,
hogy megnézhessük a csillagot!
Varázslatos!
Ez egy csoda!
Egy varázslatos csoda!
Nem. Ez nem csoda!
Hanem kívánság, mint a könyvben!
Jégvacogást!
- Jégvacogást! - Jégvacogást!
Jégvacogást!
A Kívánságpata fantasztikus havas meséiben
az unikornisok varázsigével csináltak havat.
De Equestria unikornisai réges-rég elvesztették ezt a képességet,
mert eltűnt a mágia! Viszont most, hogy visszatért…
Az unikornisok egy varázsigét szajkóznak?
És észre sem veszik!
- A „Jégvacogást!” nemcsak egy köszönés… - Hanem egy régi hóidéző varázsige?
Pont emiatt van ez a nagy hóvihar!
Zipp nyomozó ismét megoldotta!
De nem tudják, hogy varázsolnak!
Igazad van. Kanca-öböl előtt teszünk egy kitérőt.
Jég…
Jégvacogást!
Várjatok!
Mindenpóni! Ne mondogassátok ezt!
Balszerencsét hoz!
Ez okozza a hóvihart!
Mi?
Megidéztetek egy ősi unikornis-varázsigét!
Ne mondogassátok, hogy: „Jégvacogást!”
Látjátok?
De akkor mit mondjunk?
Például azt, hogy: „Meleg kívánságpatát!”
Meleg kívánságpatát!
Működik! Így tovább, mindenpóni!
Meleg kívánságpatát!
- Meleg kívánságpatát! - Meleg kívánságpatát!
- Igen! - Ez az!
Klassz!
Már azt hittem, eltörik a hólapátom.
Vagy a gerincem.
Megcsináltuk! Siessünk vissza Kanca-öbölbe!
Igen, menjünk ünnepelni!
El sem hiszem, hogy visszaértünk!
Remek ötlet volt, Sunny. És minden másra is jutott időnk!
Nekem nem jutott idő mindenre!
Ezt hogy érted?
Nem volt időm ajándékot venni!
Tuti, hogy csak én jöttem üres patával.
Én is elfelejtettem!
Dettó, tesó.
Jaj, ne! Én is!
Én is.
Semmi baj! Nem is kell ajándék!
Hiszen itt vagyunk egymásnak.
- Az nem ugyanolyan. - Dehogynem!
A te ajándékod a családi hagyomány,
Izzy ajándéka a misztikus kívánságfa,
Pippé és Zippé pedig a zene!
Rengeteg zene.
De a legjobb, hogy együtt tölthetjük az ünnepet!
És pont erre vágytam. Veletek tölteni ezt a csodás ünnepet.
És mi a te ajándékod?
Remek kérdés!
Várjatok! Mindjárt…
Csak még egy másodpercet,
és… most!
A szépségjegyeink!
Ez nagyon menő!
Te mit kívántál, Sunny?
Már valóra is vált.
Várjatok! Mégis hoztam ajándékot!
Ta-dam!
Tessék, tessék, és tessék!
- Köszi! - Kösz, Izzy!
Köszönjük, Izzy!
Meglepetés!
Esőrétegfelhők!
- Mi? - Tudjátok.
„Felhőlevegő.”
Thunderék mondták, hogy ez a kedvenc felhőtök.
Imádom!
Köszönöm nektek ezt a tökéletes ünnepet!
Boldog kívánságnapot!
Örömteli kívánságünnepet!
És jégvacogást!
- Izzy! - Izzy!
Meleg kívánságpatát mindenpóninak!
A feliratot fordította: Vécsey Ádám